धार्मिक भावनाएं भड़काने के आरोप में पत्रकार गिरफ्तार
हिंदू देवी-देवताओं को लेकर अखबार में आपत्तिजनक लेख छापने के आरोप में एक पत्रकार पर खजराना पुलिस ने केस दर्ज किया है। इस लेख के खिलाफ शुक्रवार को हिंदू जागरण मंच के कार्यकर्ताओं ने थाने का घेराव कर दोषी पर कार्रवाई की मांग की थी।
घटना शुक्रवार को खजराना क्षेत्र की है। सीएसपी गोपाल धाकड़ ने बताया खजराना क्षेत्र से निकलने वाले एक अखबार में छपे एक लेख को लेकर हिंदू जागरण मंच के कुछ लोगों का विरोध था। इस लेख के आधार पर पुलिस ने अखबार के संपादक दीपक असीम पिता रमेशचंद चौरसिया पर धार्मिक भावनाएं भड़काने की धारा में केस दर्ज किया है। हिंदू जागरण मंच की ओर से जगन्नाथ जिला संयोजक राजा कोठारी, विकास जोशी, दिनेश सोनगरा और पाटीदार समाज के लोगों ने एकजुट होकर विरोध किया था। बताया गया है कि मार्च 2014 में नमाज को लेकर ही असीम ने कुछ आपत्तिजनक बातें लिखी थीं। इस मामले में इस्तगासा भी पेश की गई थी।
hin_Deva hin_Deva hin_Deva